1. На 25 юни 2014 г. Комисията представи на Съвета посоченото по-горе предложение[[1]](#footnote-1), което се основава на член 109 от ДФЕС.
2. Консултативната група на правните служби на Европейския парламент, Съвета и Комисията даде становището си на 23 октомври 2014 г.[[2]](#footnote-2)
3. Европейският парламент беше консултиран във връзка с предложението и публикува резолюция, в която одобрява предложението, адаптирано в съответствие с препоръките на Консултативната група на правните служби, които се съдържат в посоченото в точка 2 по-горе становище.
4. Работната група на Съвета „Кодификация на законодателството“ разгледа предложението на заседанието си на 4 декември 2014 г. Текстът на документ ST 8282/2015 INIT, редактиран от юрист-лингвистите, отразява постигнатото в работната група съгласие.
5. Следователно Комитетът на постоянните представители се приканва да потвърди съгласието си и да предложи на Съвета да приеме регламента, изложен в документ ST 8282/2015 INIT, като точка А от дневния ред на някое от следващите си заседания.
6. След като бъде подписан от председателя на Съвета регламентът ще бъде публикуван в *Официален вестник на Европейския съюз*.
1. COM(2014) 377 final [↑](#footnote-ref-1)
2. ST 14884/14 [↑](#footnote-ref-2)